open-index/open-wikipedia-markdown huggingface dataset:
Gehrden

**Gehrden** on linn Saksamaal Alam-Saksi liidumaal Hannoveri piirkonnas, umbes 10 km Hannoverist edelas.

Linna pindala on 42,97 km². 31. detsembril 2016 elas seal 14 845 inimest.

## Inimesed

* Werner von Siemens (1816–1892), leiutaja, elektrotehnika rajaja ja tööstur
* Werner Lueg (1931–2014), kergejõustiklane, olümpiavõitja 1952
* Hans-Joachim Frey (1965–), teatridirektor
* Maria Schrader (1965–), näitleja ja režissöör
* Tim Pritlove (1967–), sündmusejuhataja, meediakunstnik ja Chaos Computer Club liige
* Wolfgang Kreißig (1970–), kõrgushüppaja
* Grischa Niermann (1975–), maanteerattur
* Marc Bator (1972–), Tagesschau uudistelugeja 2000–2013, sealt alates Sat.1 juures
* Christian Pampel (1979–), võrkpallur
* Nils Pfingsten-Reddig (1982–), jalgpallur
* Kristin Demann (1993–), jalgpallur


Gehrden Fussgängerzone Schweine.jpg
Gehrden Stadtfest Kartrennen.jpg
Gehrden jüdischer Friedhof Gräber.jpg
Eiche in Lenthe ND-H142.JPG
Gehrden-Neue Straße 18.JPG
Northen.jpg


## Viited

## Välislingid

* www.gehrden.de
Priit Humal

**Priit Humal** (sündinud 9. septembril 1970) on eesti elektroonikainsener, ettevõtja ja munitsipaalpoliitik, alates 20. novembrist 2021 kuni 1. juunini 2023 Tartu abilinnapea.

## Elulugu
Ta on lõpetanud Nõo Keskkooli 1988. aastal ja õppinud Tartu Ülikoolis füüsikat.

Ta on olnud templitehase Humal Elektroonika OÜ tegevdirektor (1991–2021).

## Ühiskondlik tegevus

1997–2017 oli Humal EELK Tartu Pauluse koguduse juhatuse liige, ta on olnud ka Pauluse koguduse juhatuse esimees ja aseesimees.

1997–2009 ja 2013–2016 oli Humal ka EELK kirikukogu liige.

Samuti on ta aastast 2001 MTÜ Tartu Pereraadio Ühingu ning aastast 2014 Eesti Orelisõprade Ühingu juhatuse liige.

2014. aastal liitus Humal kodanikuliikumisega Avalikult Rail Balticust ning on selle baasil loodud MTÜ ARB juhatuse liige.

## Poliitiline tegevus

Humal on Erakonna Isamaa liige aastast 2002. Ta on ka Erakond Isamaa volikogu liige ja aukohtu esimees.

2021. aasta sügisel toimunud kohalike omavalitsuste valimistel pääses ta Isamaa nimekirjas Tartu Linnavolikokku ja on alates 20. novembrist 2021 Tartu abilinnapea, tema vastutusvaldkonnad on rahandus ja eelarve, laenupoliitika ja linnavarad.

Ta kandideeris 2023. aasta Riigikogu valimistel, kus kogus valimisringkonnas nr 10 (Tartu linn) 252 häält ning ei osutunud valituks.

### Kahtlustus korruptsioonikuriteos

2023. aastal soetas korp! Sakala Riigi Kinnisvaralt 1,2 miljoni euro eest Eesti Rahva Muuseumi endise näitusemaja. Sama aasta mais ilmnes, et Kaitsepolitsei kahtlustab ostuga seoses Tartu abilinnapead Priit Humalat toimingupiirangu rikkumises ja Parvel Pruunsilda sellele kaasa aitamises.

31. mai pärastlõunal teatas Priit Humal, et astub 1. juuni seisuga Tartu abilinnapea ametist tagasi linnavalitsuse tegevuse läbipaistvuse ja töörahu huvides, lisades, et KAPO esitatud kahtlustused ei ole põhjendatud.

11. veebruaril 2025 mõistis Tartu maakohus nii Humala kui Pruunsilla õigeks.

## Isiklikku

Tema isa on füüsik Leo-Henn Humal, vanaisa oli matemaatik Arnold Humal, äi oli vaimulik Paul Saar. Tema tädi on Ene-Margit Tiit. 

Ta on 17. septembrist 1994 abielus Anna Humalaga (neiuna Saar), neil on tütar Auli Marta (snd 1997) ja kolm poega. Üks poegadest – Henn Kaaleb Humal (snd 2002) – on aastast 2021 Isamaa erakonna Tartu piirkonna noorteühenduse Noor Isamaa esimees.

## Teoseid

* Priit Humal, Karli Lambot, Illimar Paul, Raul Vibo 2018. *[http://avalikultrailbalticust.ee/PDF/ARB_MMistakesRB_CBA_by_EY.pdf Major mistakes in Rail Baltica cost-benefit analysis made by Ernst & Young Baltic]*. Tartu: MTÜ ARB. (ISBN 978-9949-88-289-2)

## Viited

## Välislingid
* "Rail Balticu uuring tõi Tartu abilinnapea Humalale plagiaadisüüdistuse" ERR, 9. detsember 2021
Uplink Network

**Uplink Network** (UPLINK Network GmbH) on sõltumatu telekommunikatsiooniteenuste osutaja Saksa ringhäälinguorganisatsioonidele, peakontoriga Düsseldorfis.

Ettevõte asutati 2013. aastal pärast Saksa telekommunikatsiooniseaduse muudatust, mis näeb ette, et volitatud raadiooperaatorid võivad oma tehnilisi toiminguid sisse osta sõltumatutelt teenuseosutajatelt.
 
Ettevõtte põhitegevus on raadioringhäälingu tegevus. Kõige olulisemad kliendid on eraõiguslikud raadiojaamad. UPLINK on 2018. aasta keskel töötanud 700 VHF sagedusel üle 300 koha kogu Saksamaal, mis moodustab eraringhäälinguettevõtetest 50%.
 
Nõukogu esimees on endine kommunikatsiooniminister Christian Schwarz-Schilling. Tegevdirektoriteks on Michael Radomski, Thomas Weiner ja Florian Ihlow.
Holy Motors (ansambel)

**Holy Motors** on Eesti bänd, kes alustas tegevust 2013. aastal Tallinnas. Sellesse kuuluvad Eliann Tulve (vokaal), Lauri Raus (kitarr), Gert Gutmann (kitarr) ja Caspar Salo (trummid).   

Žanriliselt võib Holy Motorsi loomingut kirjeldada kui segu *shoegaze*’ist, *Americana*’st, tumedast *twang*’ist, *reverb*’ist ja *dream pop*’ist. Bändi nimi tuleneb samanimelisest Leos Caraxi filmist, kuid mitte filmist inspireeritult, vaid sõnapaari kõla tõttu. Algusaegadel kandis bänd mõnda aega Heavenly Motorsi nime. 

2014. aastast tegutseb bänd Ameerika Ühendriikide *indie*-plaadifirma Wharf Cat Records all. 

Peale Eesti linnade on Holy Motors andnud kontserte Venemaal, Ukrainas, Lätis, Saksamaal, Prantsusmaal, Šveitsis, Hispaanias, Portugalis ja mujal Euroopas ning teinud kontserdireisi Ameerika Ühendriikides, kus ta esines ka muusikafestivalil South by Southwest.

## Ajalugu
Bändi esimene esinemine toimus Tallinnas Sõpruse kinos enne Jim Jarmuschi filmi „Mystery Train“ seanssi. Esimesed kontserdid jäävad 2014. aastasse, kui esineti festivalidel Schilling ja Tallinn Music Week. Samal aastal laaditi ka esimene lugu, demolugu „Lightning Struck“ SoundCloudi. 2015. aastal anti välja esimene kahelooline 7” vinüülsingel „Heavenly Creatures“, 2017. aastal teine vinüülsingel „Sleeprydr“.

Bändi esimene täispikk album „Slow Sundown“ ilmus 2018. aastal. Selle produtsent oli Ameerika bändide Merchandise eeslaulja ja produtsent Carson Cox.  

### Preemiad

* Loo „Stay the Night“ video saavutas Eesti muusikasaate „Eesti TOP 7“ edetabelis 2. koha.  
* Album „Slow Sundown“ on nimetatud Stereogumi nädalaalbumiks ja Bandcamp Daily päevaalbumiks.  
* 2018. aastal võitis Holy Motors kolmanda astme artistipreemia Tallinn Music Weekil.  

## Diskograafia
### Albumid
*„Slow Sundown“ (2018)
*„Horse“ (2020)

### Singlid ja EPd
*„Heavenly Creatures“ (2015)
*„Sleeprydr“ (2017)
*„Honeymooning“ (2017)
*„I Will Try“ (2018)
*„Signs“ (2018)

### Kogumikud
*Seksound „Kohalik ja kohatu 4“ (2015)

## Viited

## Välislingid
*Holy Motors SoundCloudis
*Holy Motors Instagramis 
*Holy Motors Facebookis
*Holy Motors Bandcampis
*Colin Joyce „Estonia’s Holy Motors Write With a Unique Desolation“. *Vice.com*, 28. november 2017.
*Steven Arroyo „Holy Motors, „Slow Sundown““. *Pitchfork*, 14. veebruar 2018.
*Irene Kivi „Holy Motors salvestas albumi Brooklynis: välismaal ei ole kodus olemisest tekkivaid tülisid“. *Sky.ee*, 27. märts 2018.
*Helo Liis Soodla „Holy Motors – „Slow Sundown““. *Müürileht*, 4. aprill 2018.
*Sandra Leushina „Intervjuu kollektiiviga Holy Motors“. *Häppening*, 2. detsember 2018.
Werner Herzog

**Werner Herzog** (sündinud 5. septembril 1942) on Saksamaa filmilavastaja, -produtsent, näitleja ja stsenarist.

Koos Rainer Werner Fassbinderi, Volker Schlöndorffi ja Wim Wendersiga loetakse teda üheks Teise maailmasõja järel tekkinud uue Saksa kino filmikunstivoolu võtmetegelaseks.

2009. aastal valis Ameerika Ühendriikide ajakiri Time maailma 100 mõjukaima inimese hulka.

## Filmograafia
### Lavastajana
#### Täispikad mängufilmid
* Elumärgid (1968)
* Ka kääbused on alustanud väiksena (1970)
* Aguirre, jumalate viha (1972)
* Kaspar Hauser - igaüks enda eest ja jumal kõigi vastu (1974)
* Herz aus Glas (1976)
* Stroszek (1977)
* Nosferatu, öö fantoom (1979)
* Woyzeck (1979)
* Fitzcarraldo (1982)
* Roheliste sipelgate uni (1984)
* Cobra Verde (1987)
* Scream of Stone (1991)
* Invincible (2001)
* The Wild Blue Yonder (2005)
* Rescue Dawn (2006)
* Bad Lieutenant: Port of Call New Orleans (2009)
* My Son, My Son, What Have Ye Done? (2009)
* Queen of the Desert (2015)
* Salt and Fire (2016)

#### Lühimängufilmid
* Herakles (1962)
* Spiel im Sand (1964)
* Die Beispiellose Verteidigung der Festung Deutschkreutz (1966)
* Letzte Worte (1968)
* Massnahmen gegen Fanatiker (1969)
* Mit mir will keiner spielen (1976)
* Les Gaulois (1988)

#### Täispikad dokumentaalfilmid
* The Flying Doctors of East Africa (1969)
* Handicapped Future (1971)
* Vaikuse ja pimeduse maa (1971)
* Fata Morgana (1971)
* The Great Ecstasy of Woodcarver Steiner (1974)
* How Much Wood Would a Woodchuck Chuck (1976)
* Huie's Sermon (1981)
* God's Angry Man (1981)
* Ballad of the Little Soldier (1984)
* The Dark Glow of the Mountains (1984)
* Herdsmen of the Sun (1989)
* Echoes from a Sombre Empire (1990)
* Jag Mandir (1991)
* Lessons of Darkness (1992)
* Bells from the Deep (1993)
* The Transformation of the World into Music (1994)
*  (1995)
* Väike Dieter tahab lennata (1997)
* Wings of Hope (1998)
* Minu armas vaenlane (1999)
* Ajaratas (2003)
* Valge teemant (2004)
* Grislimees (2005)
* Encounters at the End of the World (2007)
* Cave of Forgotten Dreams (2010)
* Happy People: A Year in the Taiga (2010)
* Kuristikku. Jutustus surmast ja elust (2011)
* Lo & Behold, Reveries of the Connected World (2016)
* Into the Inferno (2016)

#### Lühidokumentaalfilmid
* La Soufrière (1977)
* Portrait Werner Herzog (1986)
* Christ and Demons in New Spain (1999)
* Pilgrimage (2001)
* Ten Thousand Years Older (2002)
* La Bohème (2009)
* Ode to the Dawn of Man (2011)
* From One Second to the Next (2013)

## Viited

## Lisalugemist
* Werner Herzog (2014). A Guide for the Perplexed: Conversations with Paul Cronin. London: Faber & Faber. ISBN 978-0-571-25977-9.
* Brad Prager, ed (2012). A Companion to Werner Herzog. Malden: Wiley-Blackwell. ISBN 978-1-405-19440-2.
* Eric Ames, ed. Werner Herzog (2014). Interviews. Jackson: University of Mississippi Press. ISBN 978-1-61703-969-0.

## Välislingid

* Koduleht
*
Aivar Juhanson

**Aivar Juhanson** (sündinud 15. augustil 1962) on eesti kunstnik.

Eesti Kunstiakadeemia graafikaosakonna lõpetas 1992. aastal.

Peamiselt joonistab portreid ja šarže Eesti Ekspressile, kus on avaldatud juba üle 2000 portree. Esimene šarž oli seal Andrus Öövelist, järgmine oli Lennart Merist ja kolmas Hardo Aasmäest.

2015. aastal tunnustati teda maailma ühel mainekamal illustratsioonikonkursil World Press Cartoon, kus ta märgiti ära Eesti Ekspressis ilmunud patriarh Kirilli šarži eest.

Kujundanud laulupeole pühendatud margiploki ja illustreerinud raamatuid.

## Raamatud
* 1995 – Aivar Juhanson "Luiskaja muinasjutt" – ruumiliste piltide ja papist lehtedega lasteraamat
* 1998 – Madis Jürgen "Ratsa läbi Eesti riigi" – joonistused: Aivar Juhanson (Eesti Ekspressi Kirjastus)
* 2010 – Erkki Kõlu "10 000 uut anekdooti Erkki Kõlult", esikaane illustratsioon Aivar Juhanson, ISBN 9789949903542 (lisaks veel 2 ja 3 osa)
* 2011 – Aimée Beekman "Metsasigudik ja printsessi koer", illustreerinud Aivar Juhanson, ISBN 9789949240913
* 2014 – Reet Bobõlski "Peegel 2" : 8. klassi eesti keele õpik, illustreerinud Aivar Juhanson (Koolibri)

## Näitused
* Püsinäitus Eesti Huumorimuuseumis
* 2008 – Mädapea mõisas, "Graafilised šaržid Eesti Ekspressis 1992–2007"
* 2009 – Tallinn, KuKu klubis
* 2012 – Eesti Lastekirjanduse Keskus
* 2016 – Kuusalu rahvamajas
* 2018 – veebruar–märts, Tallinn, VIPEX AS-i salongis isikunäitus "EV 100 portreed"
* 2018 – september–november, Viljandi Kondase keskus

## Tunnustus
*2021 Valgetähe V klassi teenetemärk

## Viited
Autolammutuskoda

**Autolammutuskoda** (ka **romula**) on töökoda, kus lammutatakse autosid ja kaubeldakse nende töökõlblike osadega. **Romula** on ka autolammutuskoja juures olev maa-ala, kus lammutamisele minevad autod asuvad.

Näiteks USAs tuleb igal aastal lammutada umbes 12 miljonit autot, Lääne-Euroopas aga umbes 15 miljonit autot.

## Viited
Half-Earth

**"Half-Earth: Our Planet's Fight for Life"** on Briti evolutsioonibioloog E. O. Wilsoni 2016. aastal avaldatud populaarteaduslik raamat evolutsiooni mehhanismidest.

Teoses argumenteerib autor, et pool Maast tuleks muuta inimestevabaks looduskaitsealaks, et säilitada planeedi elurikkust.

## Viited
Põhja-Tallinna arengunõukogu

**Põhja-Tallinna arengunõukogu** on 2002 Tallinnas moodustatud nõukogu, mis muu hulgas koostab Põhja-Tallinna linnaosale arengustrateegia dokumente.

2002 valiti nõukogu esimeheks Vilja Savisaar.

2003 valmis nõukogul dokument "Põhja-Tallinna arengukava 2003–2009".

## Viited
Kerstti Kittus

**Kerstti Kittus** (30. oktoober 1952 – 23. september 2018) oli eesti tõlkija.

Ta lõpetas Tartu 5. Keskkooli 1970. aastal. 

Aastail 1998–2008 töötas ta Eesti Korvpalliliidu büroo juhatajana.

Ta oli aastast 2004 vabakutseline konverentsitõlk Euroopa Liidu institutsioonide juures. Ta on tõlkinud inglise, saksa ja vene keelest kokku umbes 60 raamatut, Ta valdas ka ungari keelt.

## Viited
Nõukogude Liidu 1959. aasta rahvaloendus

**[[Nõukogude Liit|Nõukogude Liidu]] [[1959]]. aasta [[rahvaloendus]]** viidi läbi enne 15. jaanuarit 1959.

1959. aasta rahvaloenduse metoodikas ja organisatoorsetes küsimustes lepiti kokku juunis 1957 toimunud üleliidulisel statistikanõupidamisel.

Rahvaloenduse tulemuste järgi elas Nõukogude Liidus 208,8 miljonit inimest. 48% inimestest elas linnas. Eestlasi oli 988 616.

Tabelis on toodud Nõukogude Liidu rahvaarvu tulemused etniliste rühmade järgi. Tabelis on tulemused 1939., 1959., 1970., 1979. ja 1989. aasta kohta.
Nõukogude Liidu 1970. aasta rahvaloendus

**[[Nõukogude Liit|Nõukogude Liidu]] [[1970]]. aasta [[rahvaloendus]]** toimus 15.-22. jaanuarini 1970.

Rahvaloenduse tulemuste järgi elas Nõukogude Liidus 241,7 miljonit inimest. Eestlasi oli 1,007 miljonit.

Tabelis on toodud Nõukogude Liidu rahvaarvu tulemused etniliste rühmade järgi. Tabelis on tulemused 1939., 1959., 1970., 1979. ja 1989. aasta kohta.
Dali sõnaraamat

"**Vene keele seletav sõnaraamat**" (vene keeles "Толковый словарь живого великорусского языка"; ka **Dali sõnaraamat**) oli Vladimir Dali koostatud vene keele sõnaraamat; ühtlasi üks mahukamaid vene keele sõnaraamatuid. Raamat ilmus 1863–1866 neljas köites. Raamat sisaldab umbes 200 000 sõna ja umbes 30 000 vanasõna, kõnekäändu, mõistatust. 

Dal koostas raamatut 53 aastat.
Michael Caesar

**Michael Caesar** (surnud 1710) oli Tallinna raehärra.

Ta oli advokaat, sai 1694. aastal Tallinna kodanikuks ja 19/30. märtsil 1703 raehärraks, suri katku.
186 eKr

**186. aasta eKr** ehk *[[ab urbe condita]]* DLXVIII (568).

## Sündmused
*Vana-Rooma konsuliteks olid Spurius Postumius Albinus ja Quintus Marcius Philippus.

## Sündinud
*Ptolemaios VI Philometor

## Surnud
*...
Boris Aareandi

**Boris Aareandi** (kuni 1923 **Boris Villmann**; hiljem Saksamaal ka **Berendt Willmann**; 12. august (vkj)/ 25. august 1902 Pärnu – 30. aprill 1942 Kirovi oblast, Vene NFSV) oli Eesti vaimulik.

Osales Vabadussõjas. 

Ta lõpetas 1930. aastal Tallinna Rahvaülikooli Seltsi Erakolledži. Ta õpingute ajal ka alates 1926. aastast Tartu Ülikooli usuteaduskonna vabakuulaja, õppis samas 1930–1931 (lõpetas), 1931 filosoofiateaduskonnas ja 1932 uuesti usuteaduskonnas. Akadeemiliselt oli ta Korporatsioon Fraternitas Liviensise liige.

1932–1934 Käina, Kärdla ja Pühalepa koguduse õpetaja. Ta eemaldati 1934. aastal ajutiselt ametist kahtlustatuna vägistamises.

Läks edasi Saksamaale, tuli 1939. aastal Eestisse tagasi. Arreteeriti Nõukogude okupatsioonivõimu poolt 10. veebruaril 1941. aastal.

## Viited

## Välislingid
*''Album Academicum Universitatis Tartuensis 1918-1944''
Kris Jenner

**Kristen Mary Jenner** (sünninimi **Houghton**; sündinud 5. novembril 1955 San Diegos) on Ameerika Ühendriikide tõsielusarja tegelane, produtsent ja ettevõtja. 

Ta on tuntud tõsielusarjast "Keeping Up with the Kardashians".

## Lapsepõlv
Kris Jenner oli Mary Jo Shannoni ja Robert True Houghtoni esimene laps. Jenner lõpetas Clairemonti keskkooli 1976. aastal. 

## Isiklikku
Kris Jenner abiellus advokaat Robert Kardashianiga 8. juulil 1978. Neil on neli last: tütred Kourtney (sündinud 1979), Kim (sündinud 1980), Khloé (sündinud 1984) ja poeg Rob (sündinud 1987). Nad lahutasid abielu 1991. aastal, kuid jäid väga headeks sõpradeks kuni Roberti surmani 2003. aastal. 

1991. aasta aprillis abiellus Jenner olümpiavõitjast kümnevõistleja Bruce Jenneriga. Neil on tütred Kendall (sündinud 1995) ja Kylie (sündinud 1997). Paar lahutas abielu 2014. aastal. 

## Välislingid
Raul Vibo

**Raul Vibo** (sündinud 27. märtsil 1970) on eesti teedeinsener, transpordi ja logistika spetsialist.

Ta on olnud Eesti maanteeameti planeerimisosakonna juht.

Ta on portaali "Liiklus.Ohutus.Audit" kaasasutaja.

## Viited
Mart Hiob

**Mart Hiob** (sündinud 4. aprillil 1975) on eesti linnaplaneerija.

Ta kaitses doktoritöö 2016. aastal teemal "Paradigma muutus Eesti ruumilises planeerimises: Kogukonna aktiivsuse esiletõus ja väljakujunenud linnapiirkonna säilitamine Tartu ajaloolise linnaosa Supilinna näitel. 

Ta on töötanud Tallinna Tehnikaülikooli Tartu kolledži õppejõuna. 

Hiob on Eesti Planeerijate Ühingu, Eesti Maastikuarhitektide Liidu ja Supilinna Seltsi asutajaliige. Aastatel 2004–2016 oli ta Supilinna Seltsi esimees.  

Ta kandideeris 2023. aasta Riigikogu valimistel Sotsiaaldemokraatliku Erakonna nimekirjas ja kogus valimisringkonnas nr 10 (Tartu linn) 108 häält ning ei osutunud valituks.

## Viited

## Välislingid
*
*Mart Hiob: "Kultuuriväärtused ruumilisel planeerimisel"
Kendall Jenner

**Kendall Nicole Jenner** (sündinud 3. novembril 1995 Los Angeleses) on Ameerika modell, teda tuntakse peamiselt tõsieluseriaalist "Keeping Up with the Kardashians".

## Lapsepõlv
Kendall Jenneri isa on olümpiakulla võitnud kümnevõistleja Bruce Jenner (nüüd Caitlyn Jenner) ja ema televisioonitöötaja Kris Jenner. Kendalli teine nimi Nicole oli pandud ema parima sõbranna Nicole Brown Simpsoni auks, kes suri enne Kendalli sündi. Kendall kasvas suures perekonnas, kus olid poolõed Kim, Khloé, Kourtney, poolvennad Robert, Brandon ja Sam ning õde Kylie. 

Kendall käis Sierra Canyoni koolis ja seejärel oli koduõppel. Ta lõpetas kooli 2014. aastal.

## Välislingid
Etnomusikoloogia

**Etnomusikoloogia** (inglise *ethnomusicology*) on teadusharu, mis uurib rahvamuusikaga seotut. Etnomusikoloogia puutub tihedalt kokku muusikateaduse, etnograafia ja folkloristikaga.

Etnomusikolooge õpetatakse välja näiteks konservatooriumis.

Eestis tegutseb etnomusikoloogiaga näiteks Eesti Kirjandusmuuseumi etnomusikoloogia osakond.
Prooviabielu

**"Prooviabielu"** oli TV3 loodud tõsielusari.

Tõsielusarja "Prooviabielu" esimene osa oli eetris 2017. aasta 22. veebruaril, see filmiti 2016. aasta oktoobris. Sarja tegevus toimus Tartus ja Tallinnas. Sari piirdus ühe hooajaga. Sarja peatoimetaja oli Raimo Kummer.

Saate peategelased Helen ja Liisa on avalikkusele varem tuntud tõsielusarjast "Abielus esimesest silmapilgust". Sarja tegelased Kalvi-Kalle Kruusamäe ja Helen Kõpp on meedias palju tähelepanu pälvinud. Nüüdseks on nende omavaheline suhtlus lõppenud. Oma tegemisi hakkas Helen Kõpp kajastama Õhtulehe veebiväljaandes Heleni beebiblogi teemalehel.

Osalejad on väitnud, et kogu saate ülesehitus rajanes saate loojate manipulatsioonil, pettusel ja ähvardustel. Kokkumonteeritud saade ei kajastanud reaalsust. Peategelane Helen sattus võteteaegse suure koormuse tõttu haiglasse ning katkestas seetõttu saates osalemise.

## Sisututvustus
Telesarjas peavad kaks naist elama kolme nädala vältel kolme eri mehega. Saate lõpus peavad mõlemad naised valima ühe mehe, kellega ühist elu alustada. 
## Osalejad

*1**<small>Vanus saate eetris oleku ajal</small>*

## Vaadatavus

*<small><sup>1</sup> Koht TV3 saadete vaadatavuse edetabelis</small>*

*[[TNS Emor|TNS Emori]] [[Eesti]] teleauditooriumi ülevaadete põhjal.*

## Kokkuvõte
Sarja lõpus pidid kaks naist tegema meeste vahel valiku. Liisa otsustas Žiga kasuks ja Helen valis montaaži järgi Kalvi-Kalle, kuid tegelikult sattus Helen koormavate võtete tõttu mitmeks nädalaks haiglasse ning lõpetas saates osalemise. Helen on avaldanud kahetsust, et lasi end mõjutada ja osales saates. Ta paljastas, et saate sisu filmimine ei vastanud kokkulepitule. Sama on väitnud teine peaosaleja Liisa ning lisanud, et vajalike stseenide saamiseks manipuleeriti osalejaid.

## Viited

## Välislingid
* «Prooviabielu» parimad palad: skandaalne saade vallandas Facebookis meemihulluse!. elu24.postimees.ee, 1. märts 2017
* TV3 uus suhtesari “Prooviabielu”, kus üks peategelane on Saaremaalt pärit medõde Liisa Kuusmaa, on pannud kihama nii kõmu- kui ka sotsiaalmeedia. Saarte Hääl, 3. märts 2017
Khloé Kardashian

**Khloé Alexandra Kardashian** (sündinud 27. juunil 1984 Los Angeleses) on Ameerika tõsielusarja tegelane, ettevõtja ja modell. 

Ta sai tuntuks USA tõsielusarjas "Keeping Up with the Kardashians".

## Lapsepõlv
Khloé Kardashiani ema on Kris Jenner ja isa advokaat Robert Kardashian. Tal on vanemad õed Kim ja Kourtney, noorem vend Robert ning poolõed Kendall ja Kylie (ema teisest abielust Bruce Jenneriga). 

Kardashian on õppinud Marymounti keskkoolis Los Angelese osariigis. 

## Isiklikku
2001. aastal sattus ta autoõnnetusse ja sai ajukahjustuse. 

27. septembril 2009 abiellus ta korvpallur Lamar Odomiga. Nad abiellusid kuu aega pärast tutvumist, kuid lahutasid abielu Kardashiani algatusel 2015. aasta juulis. Pärast seda on ta elukaaslane korvpallur Tristan Thompson. Neil on 2018. aastal sündinud tütar True Thompson.

## Välislingid
Mihkel Langebraun

**Mihkel Langebraun** on eesti esseist.

## Haridus
Ta on lõpetanud 2005. aastal Hugo Treffneri Gümnaasiumi ja 2010. aastal Tallinna Tehnikaülikooli bakalaureuseõppe rahvamajanduse erialal. Tema kirjatöid on autasustatud esseekonkurssidel, ka Hansapanga stipendiaat 2008. 

## Ühiskondlik tegevus
Õppinud Karlova Gümnaasiumi muusikaklassis, olnud Tartu Poistekoori liige ja lõpetanud 2004. aastal Tartu I Muusikakooli klarneti erialal Tiit Veigeli klarnetiklassis, sh aastatel 2002–2004 Tartu Klarnetikvintetis. Õpingute vältel osalenud üleriigilistel ja rahvusvahelistel konkurssidel. Üliõpilaspõlves on laulnud Tallinna Tehnikaülikooli Kammerkooris ja segakooris HUIK!. 

Osalenud avalikus debatis Rail Balticu ehituse teemal, sh arvamusartiklitega 2012–2018, 222 kirjale ja 400 kirjale allakirjutanu. 

Harrastaja tasemel on ta tegelenud alpinismiga, läbinud 2008./2009. aastal Jaan Künnapi Alpinismiklubi baaskursuse, käinud 2009. aastal õppereisil Elbrusel ja samal hooajal Mont Blanci tipus 36 tunniga jalamilt.

## Viited

## Välislingid
### Artikleid
* http://epl.delfi.ee/news/arvamus/mihkel-langebraun-eesti-100-votame-laenu-ja-teeme-oma-suurprojektid-viimaks-teoks?id=81219001
* https://www.apollo.ee/sajand-tartu-rahulepingut-1920-2020.html
* https://arvamus.postimees.ee/2093660/mihkel-langebraun-narva-rindel-sundis-solzenitson
* http://www.tut.ee/ttu-uudised/uudised/arvamus/mihkel-langebraun-2/
* http://epl.delfi.ee/news/arvamus/mihkel-langebraun-ettepanek-simsoni-miljonite-paremaks-kasutamiseks?id=80470468
* http://www.delfi.ee/archive/mihkel-langebraun-rail-baltic-voiks-rekkad-ja-kaubaveo-viia-maanteedelt-roobastele?id=67781427
* http://maaleht.delfi.ee/news/maaleht/arvamus/mihkel-langebraun-praamiliiklus-silla-hinnaga?id=73633935
* https://arvamus.postimees.ee/2809114/mihkel-langebraun-maaelu-kriisi-juured-ja-viljad
* http://www.delfi.ee/archive/mihkel-langebraun-neivelti-miinimumpalga-idee-nurka-viskamine-on-rumalus?id=68924671
* https://arvamus.postimees.ee/1164242/langebraun-butsantslik-venemaa-oskab-leida-morasid-baltimaade-uhises-valispoliitikas
* https://arvamus.postimees.ee/1037698/mihkel-langebraun-tartu-rahu-piir-viidata-voi-tuhistada
* https://www.lasering.ee/elu-pohjataeva-all-life-under-the-northern-sky-cd.html
Gaia Akadeemia

**Gaia Akadeemia** on Eestis tegutsev täiskasvanutele mõeldud rahvahariduslik akadeemia.

Akadeemia tegutseb Eesti Ökokogukondade Ühenduse juures.

Akadeemia alustas tegevust 2015. aastal Toomas Trapido eestvedamisel.

## Vaata ka
*Gaia Kool
*Gaia

## Viited

## Välislingid
*Gaia Akadeemia koduleht.
Eesti Ökokogukondade Ühendus

**Eesti Ökokogukondade Ühendus** on kogukonnaliikumist edendav organisatsioon Eestis.

Ühendus rajati aastal 2008.

Eesti Ökokogukondade Ühendus annab alates aastast 2010 välja ajakirja KoguKonnad.

## Vaata ka
*Gaia Akadeemia
*kogukonnaarengu projektid
*ökoasum

## Välislingid
*Eesti Ökokogukondade Ühenduse portaal
KoguKonnad

**KoguKonnad** on Eesti Ökokogukondade Ühenduse ajakiri.

Ajakiri hakkas ilmuma aastal 2010.

## Välislingid
*Ajakirjanumbrid DIGARis
Vecumi vald

**Vecumi vald** (läti *Vecumu pagasts*) on vald Lätis Balvi piirkonnas. Vald asub Venemaa piiri ääres.

Vald piirneb sama piirkonna Viļaka linna ning Žīguri, Šķilbēni, Medņeva ja Susāji vallaga ning Pihkva oblasti Põtalovo rajooniga.

Valla pindala on 124,8 km². 2016. aasta seisuga elas seal 546 inimest. Valla keskus on Barisova küla. Aastal 2011 oli valla elanikest 88,38% lätlasi ja 10,53% venelasi.

Kuni maareformini kuulusid valla maad Viļaka mõisale, seejärel jagati need uusmaasaajatele.  Vald moodustati aastal 1945, selle koosseisu kuulusid Vecumi, Kazukalnsi ja Kozīne külanõukogu. Aastal 1949 vald likvideeriti. Aastal 1970 liideti need külanõukogud ühiseks Vecumi külanõukoguks, millega aastal 1977 liideti ka osa Susāji külanõukogu maadest. Külanõukogust sai aastal 1990 Vecumi vald. Enne 2009. aasta haldusreformi kuulus vald Balvi rajooni. Aastatel 2009–2021 kuulus vald Viļaka piirkonda.

Muinsusmälestistest on kohaliku kaitse all Lavošnieki keskaegne kalmistu. Valla tähtsamad jõed on Veda jõgi ja Kira jõgi. Looduskaitse all on Ņemecki hiidmänd, Põimitud tamm, mitme tüve ja tuulepesaga kuusk, Jungi tamm, Lugi Mäetamm, Lugi Must tamm ja Veckresi Paks tamm. Valda jäävad ka mitmed nimetud põlispuud ning osaliselt ka 7842 ha suurune Vecumi metsade looduspark.

Vallas on kakskümmend kaheksa küla. Valla keskuses Barisovas (*vidējciems*) oli 2018. aastal 165 elanikku. Sama statausega on veel Vacumi  57 elanikuga aastal 2018. Teised valla külad on staatusega *skrajciems* – Azarmale 10 elanikuga aastal 2018, Badnova 3 elanikuga aastal 2018, Biekerova 5 elanikuga aastal 2007, Bliņica 7 elanikuga aastal 2018, Ciukīne 1 elanikuga aastal 2018, Gārša 5 elanikuga aastal 2018, Goršāni 25 elanikuga aastal 2018, Gubeņi, Indriči 4 elanikuga aastal 2018, Kozīne 17 elanikuga aastal 2018, Kozukolns 10 elanikuga aastal 2018, Lavašnīks 7 elanikuga aastal 2007, Louzi 1 elanikuga aastal 2014, Lugi 1 elanikuga aastal 2018, Nīdrupe, Ņemecki 17 elanikuga aastal 2018, Rejova 7 elanikuga aastal 2018, Repkova 20 elanikuga aastal 2018, Rūbežnīki 16 elanikuga aastal 2018, Slīpači 33 elanikuga aastal 2018, Sola 2 elanikuga aastal 2015, Šļopkine 5 elanikuga aastal 2018, Žogova 2 elanikuga aastal 2018, Tālavieši 10 elanikuga aastal 2018, Ūlasi 16 elanikuga aastal 2019 ja Upmola 8 elanikuga aastal 2018. Ametlikult mitteeksisteeriv küla on Spuska. Ülejäänud valla elanikud elavad külade koosseisu mitte kuuluvates taludes.

## Viited

## Välislingid
25143 Itokawa

**25143 Itokawa** on Apollo-tüüpi asteroid, mille diameeter on umbes 350 meetrit. Selle avastas 1998. aastal LINEAR ning see on nimetatud Jaapani raketiteadlase Hideo Itokawa järgi.

2005. aastal uuris Itokawat Jaapani kosmoseaparaat Hayabusa ning see on seni väikseim asteroid, mida on uurinud ja pildistanud kosmoseaparaat.

## Viited
Jaan Vanakamar

**Jaan Vanakamar** (12. märts 1886 Kamara, Viljandimaa — 1918 Petrograd), oli eesti kunstnik ja karikaturist.

Tema vanemad olid Jaak Vanakamar (1837–1902) ja Anu Vanakamar, sündinud Vares (1838–1924).

1904. aastal asus õppima Ants Laikmaa ateljeekoolis, kus andeka õpilasena sai prii õppimise ja elamisvõimaluse. Võttis osa 1905. aasta revolutsioonilistest sündmustest, mille eest karistati teda 25 kepihoobiga. 1910. aastal täiendas end Münchenis (Ants Laikmaa poolt Viljandi Eesti Põllumajandusseltsile tehtud Carl Robert Jakobsoni portree eest saadud 200 rubla eest). Juba 1910. aastal võttis ta kümmekonna portree ja maastikuga osa Tallinna Eesti Kunstiseltsi näitustest. 1911—1913 õppis koos Jaan Vahtraga Riia kunstikoolis. 1914—1915 töötas Estonia teatris dekoraatorina ja osales Viljandi karskusseltsi "Vabadus" näiteringis näitlejana, näitejuhina ja lavadekoraatorina. 

1917. aastal Oktoobrirevolutsiooni päevil kujunes temast üks aktiivsemaid bolševistlikke tegelasi, võttes jällegi osa revolutsioonilistest sündmustest Viljandis, nimetati 1917. aasta novembris Viljandi Maavalitsuse liikmeks. Alates 1918. aastast oli Viljandi Rahvamaja juhataja. 1918. aastal evakueerus Nõukogude Venemaale, kus hukkus liiklusõnnetuses (teise allika järgi hukkus Punaarmee ridades võideldes).
 
Tema karikatuure avaldati huumori ja satiiriajakirjades Mulk (1908) ja Ulak (1908), kasutades pseudonüümi **Rooskaja**.

## Allikad
* Kunstiteadus. Kunstikriitika 4, 1984
* Rein Loodus, *Viljandi kunstielu*. Tallinn: Kunst. (lk 100-101)
* Sakala kalender 1991 - Hardu Toomet, "Ühe maali lugu" (lk 96-97)

## Viited
STS-61

**STS-61** oli Hubble'i kosmoseteleskoobi esimene teenindusmissioon ja kosmosesüstiku Endeavour viies missioon. Missioon startis 2. detsembril 1993 Kennedy Kosmosekeskusest. Missioon parandas teleskoobi peapeegli vea, mis oli halvendanud kujutise teravustamist ja pildikvaliteeti. STS-61 toimus rohkem kui kolm ja pool aastat pärast missiooni STS-31, mis viis Hubble'i orbiidile. STS-61 vahetas välja päikesepaneelid ja mitmed seadmed.

Missioon kestis 11 päeva ja NASA on nimetanud seda üheks keerulisemaks Space Shuttle'i missiooniks. Meeskonnaliikmed käisid missiooni jooksul viis korda avakosmoses ja lennuplaan oleks meeskonnal võimaldanud veel kaks korda avakosmosesse minna, kuid viimased kaks väljumist otsustati ära jätta. Meeskonnaliikmete üleväsimuse vältimiseks olid kosmosekõnnid ära jagatud kahe paari vahel, kes töötasid vahetustega.

## Meeskond

## Viited
Stavenhageni maja

**Stavenhageni maja** (läti keeles *Štafenhāgena nams*) on ehitis Lätis Kuldīgas aadressil Baznīcas iela 17. 

Maja ehitati 17. sajandil Kuldīga bürgermeister Stavenhagenile. Põhjasõja ajal elas majas Rootsi kuningas Karl XII. Hiljem on majas elanud baltisaksa kunstnik Wilhelm Siegfried Stavenhagen.
Balti vabaduse päev

**Balti vabaduse päev ** (inglise *Baltic Freedom Day*) on 14. juunil. Sel päeval 1941 alustas Nõukogude Liit Baltimaade inimeste küüditamist (juuniküüditamine). Fraasi *Balti vabaduse päev* on esimest korda mainitud 14. juunil 1982 Ronald Reagani proklamatsioonis nr 4948.

## Viited
Barisova

**Barisova** (ka **Barisava** või **Borisova**) on küla (*vidējciems*) Lätis Balvi piirkonnas, enne 2009. aastat Balvi rajoonis. Barisova on Vecumi valla keskus. Barisova asub Riiast 252,9 ja piirkonna keskusest Viļakast 6,5 kilomeetri kaugusel.

Asula tekkis Viļaka mõisa karjamõisa juurde, mis kujunes maareformi järel suurmajandiks. Nõukogude perioodil oli küla kohaliku sovhoosi keskasulaks. Aastal 1983 muudeti see Vecumi külanõukogu halduskeskuseks, kuhu aastal 1989 rajati ka raamatukogu ja postkontor. Aastatel 2009–2021 kuulus küla Viļaka piirkonda. Külas on ka rahvamaja, spordiväljak ja aastal 2001 ehitatud vabaõhulava.

## Viited
Vanakamar

**Vanakamar** on eesti perekonnanimi.

Perekonnanime Vanakamar (Wanakammar) on pandud Viljandi mõisas Viljandi kihelkonnas Viljandimaal. 2018. aasta 1. jaanuari seisuga on perekonnanimi Vanakamar Eestis alla viiel mehel ja 5 naisel. 

*Jaan Vanakamar (1886–1918), eesti kunstnik, karikaturist ja kommunist.

## Viited
Hayabusa

**Hayabusa** (jaapani keeles はやぶさ 'rabapistrik') oli Jaapani kosmoseagentuuri JAXA kosmoseaparaat, mille eesmärk oli tuua Maale pinnaseproovid asteroidilt 25143 Itokawa. Hayabusa, varasema nimega MUSES-C ehk Mu Space Engineering Spacecraft C, startis 9. mail 2003 ning saabus Itokawa juurde septembris 2005. Pärast Itokawa juurde saabumist uuris Hayabusa asteroidi kuju, pöörlemist, topograafiat, värvi, koostist, tihedust ja ajalugu. Novembris 2005 maandus aparaat asteroidi pinnale ja kogus asteroidikübemeid, mis jõudsid Maale 14. juunil 2010.

Hayabusa viis Itokawale ka maanduri MINERVA, mis emalaevast eraldumisel tekkinud vea tõttu kadus kosmosesse ja ei jõudnud Itokawa pinnale.

## Viited
Arst-Rebane

**Arstrebane** on eesti perekonnanimi.

Perekonnanime Arstrebane (Arstrebbane) on pandud Imukvere mõisas Palamuse kihelkonnas Tartumaal. 1. jaanuaril 2018 sellise nimega inimesi Eestis ei ela või on neid vähem kui 5.

## Viited
Osvald Jungberg-Noormägi

**Osvald Jungberg-Noormägi** (**Oswald August Otto Jungberg**; 16. november 1880 Tartu – 8. oktoober 1937 Tallinn) oli eesti maalikunstnik.

Ta sündis 1880. aastal Tartus kaupmehe perekonnas. (Sageli on ekslikult kasutusel sünniaeg 20. november 1881.)

Jungberg-Noormägi õppis Tartus Hugo Treffneri Gümnaasiumis ja kunsti õppis Tartu Saksa Käsitööliste Seltsi joonistuskoolis R. J. von zur Mühleni juures. Oli 1898–1905 Peterburis A. L. Stieglitzi kunsttööstuskoolis vabakuulaja. Täiendas end K. Manovski juures ja 1912 Pariisis Académie Julianis. Omandas Peterburis 1909 KA juures joonistamisõpetaja elukutse.

Ta töötas Tallinnas joonistamisõpetajana 1912–1914 Tallinna Linna Tütarlaste Kommertskoolis, hiljem pikemat aega Tallinna Linna I Tütarlaste Gümnaasiumis ja 1932–1933 Vene Ühisgümnaasiumis. 

Joonistas ka karikatuure, mida avaldati väljaannetes Naer ja Lõbu (1906) ning Meie Mats (1911). Tema juugendlikke joonistusi avaldati veel väljaannetes Lasteleht, Linda (1904–1905), Tervis, Kodu (1908–1909 ja 1920–1922) ja Virulane. Tema maaliloomingust on kõige rohkem hinnatud portreemaale.

Jungberg-Noormägi võitles Vabadussõjas. Ta oli üks Eesti Kunstnikkude Liidu asutajaid (1923). Kirjutanud raamatud „Kunstnik ja modell” (1923) ja „Itaalia renaissance” (1923).

Ta kavandas Tallinna Linna Tütarlaste Gümnaasiumi lipu.

Oswald Jungberg-Noormägi on maetud Tartu Maarja kalmistule.

## Näitused

* 1910 – esmaesinemine Eesti Kunstiseltsi näitusel Tallinnas
* 1923 – Eesti Kunstnikkude Liidu näitused
* 1932 – EKKKÜ näitus

## Isiklikku
Tema onu oli skulptor August Weizenberg.

## Viited
Sulawesi maavärin ja tsunami

**Sulawesi maavärin ja tsunami** oli 28. septembril 2018 Indoneesias Sulawesi saarel 78&nbsp;km kaugusel Palust põhjas toimunud maavärin magnituudiga 7,5 ja sellele järgnenud kuni 7&nbsp;meetri kõrgune tsunami.

Maavärina, tsunami ja maalihete läbi hukkus vähemalt 4340 inimest.

Esmaspäeval, 1. oktoobril 2018 hakkas purskama saare põhjaosas asuv Soputani vulkaan.

## Viited
Kumminui

**Kumminui** on kummist või plastmassist löögirelv, mis on ette nähtud enesekaitseks ja ründe tõkestamiseks ründaja lühiajalise kahjustamise teel. Kumminuiasid kasutavad enamasti politseinikud, aga ka teised õiguskaitseorganite ametnikud näiteks massirahutuste käigus.

## Viited
Merekapsas (toit)

**Merekapsas** (ka **merikapsas**) on toiduaine, mis on saadud lehtadrust.

Mõnd lehtadruliiki, eriti suhkru-lehtadrut (*Laminaria saccharina*), tarvitatakse toiduks. Lehtadrus on palju joodi ja see on taimes orgaaniliste ühendite koostises, mis lihtsustab inimestel joodi omandamist. Sellepärast parandab lehtadru söömine kilpnäärme tööd. Vajaliku joodikoguse saamiseks peaks inimene iga päev sööma 30–40 grammi värsket lehtadrut. Kuid joodi suhtes tundlikud inimesed ei tohiks adrut süüa.

Lehtadrus leidub peaaegu kõiki inimorganismile vajalikke mineraalaineid ja vitamiine. Selle söömine mõjub organismi üldtugevdavalt ja leevendab paljusid haigusi.
Metsakalmistu (täpsustus)

**[[Metsakalmistu (üldmõiste)|Metsakalmistu]]** metsaalale rajatud kalmistu, kus jäetakse kasvama algsed puud (võetakse maha ainult teede ja haudade kohalt) ja hoitakse üldiselt looduslähedast ilmet (näiteks metall- ja kivipiirete asemel on lubatud ainult hekid jms). 

Nii Eestis kui ka välismaal asub mitu metsakalmistut:
;Eestis
*Antsla Metsakalmistu
*Haapsalu Metsakalmistu
*Pärnu Metsakalmistu
*Tallinna Metsakalmistu
*Viljandi Metsakalmistu

;välismaal
*Riia Metsakalmistu (*Rīgas Meža kapi*) 
*Stockholmi Metsakalmistu (*Skogskyrkogården*)
Vask (heraldika)

**Vask** (inglise keeles *copper*) on mittetraditsiooniline heraldiline tinktuur, mis loetakse metallide hulka. Võeti kasutusele 2002. aastal Kanada Heraldikaameti (*Canadian Heraldic Authority*) soovitusel.

Heraldilist vaske kirjeldatakse kui uue tuhmumata vase värvust. Seda on kasutatud 2002. aastal kinnitatud Whitehorse'i linna vapil. Vask tähistab ajaloolist vase kaevandamise traditsiooni selles piirkonnas ja metalli tähtsust nii esmaasukate jaoks kui ka praeguses majanduses.

## Viited
Arst (perekonnanimi)

**Arst** on eesti perekonnanimi.

Perekonnanime Arst on pandud Viljandi mõisas Viljandi kihelkonnas Viljandimaal. 1. jaanuaril 2018 sellise nimega inimesi Eestis ei ela või on neid vähem kui 5.

*Helgi Arst (1931–2016) eesti geofüüsik

## Viited
Moložva jõgi

**Moložva jõgi** (vene keeles Моложевка; ka **Mustoja**) on Eesti (Põlva maakond) ja Venemaa (Petseri rajoon) alal voolav jõgi. Jõe pikkus on 14 km (Eesti alal 7,3 km). Jõgi suubub Pihkva järve.

## Viited

## Välislingid
*
Noormägi

**Noormägi** on eesti perekonnanimi.

Perekonnanime Noormägi (Noormäggi) on pandud Võikvere mõisas Laiuse kihelkonnas Tartumaal. Nimede eestistamisel määrati Noormägi uueks perekonnanimeks isikutele, kelle perekonnanimi oli Jungberg, Noorberg ja Norenberg. 1. jaanuaril 2018 sellise nimega inimesi Eestis ei ela või on neid vähem kui 5.

*Johannes Noormägi (sündinud 1935), eesti võrkpallitreener
*Voldemar Noormägi (1895–1968), eesti tõstja

## Viited
Kristi Vinter-Nemvalts

**Kristi Vinter-Nemvalts** (sündinud 23. detsembril 1978 Pärnus) on Eesti haridusteadlane ja riigiametnik, alates 9. augustist 2021 Haridus- ja Teadusministeeriumi kantsler.

## Haridus
Ta on lõpetanud 1997. aastal Pärnu Ülejõe Gümnaasiumi ning 2000. aastal Tallinna Pedagoogilise Seminari lasteaiaõpetaja erialal ja 2003. aastal Tallinna Pedagoogikaülikooli bakalaureuseõppe alushariduse pedagoogi erialal. 

2006. aastal kaitses ta Tallinna Ülikoolis magistritöö kasvatusteaduste erialal ja 2013. aastal Tallinna Ülikooli kasvatusteaduste instituudis doktoriväitekirja (PhD) ("Digitaalse ekraanimeedia tarbimine 5–7-aastaste laste seas ja selle sotsiaalne vahendamine Eestis: Pedagoogiline vaatekoht"). 

## Töökäik
* 2013–2015 Tallinna Ülikooli kasvatusteaduste instituudi direktor
* 2015–2019 Tallinna Ülikooli haridusteaduste instituudi direktor
* 2019–2021 Haridus- ja Teadusministeeriumi alus- ja põhihariduse, keele- ja noortepoliitika asekantsler
* 9. august 2021 – 31. märts 2025 Haridus- ja Teadusministeeriumi kantsler

## Viited
Munakivi

**Munakivi** (ka **munakas**) on ümardunud pindadega kivi. Munakivi mõõtmed jäävad 12–28 cm vahele. Munakive kasutatakse eelkõige ehituses.

## Vaata ka

*munakivitee
*maakivi

## Viited
Element (perekonnanimi)

**Element** on perekonnanimi.

Perekonnanimi Element on Eestis pandud Vana-Piigandi mõisavallas Kanepi kihelkonnas Võrumaal. 1. jaanuaril 2018 sellise nimega Eestis ei ela või neid on vähem kui 5.

## Viited
Aruksaar

**Aruksaar** on eesti perekonnanimi.

Perekonnanime Aruksaar (Arroksar) on pandud Imukvere mõisas Palamuse kihelkonnas Tartumaal. 1. jaanuaril 2018 sellise nimega inimesi Eestis ei ela või on neid vähem kui 5.

## Viited
Caitlyn Jenner

**Caitlyn Marie Jenner** (sünninimega **William Bruce Jenner**; sündinud 28. oktoobril 1949. aastal Mount Kiscos New Yorgi osariigis) on Ameerika Ühendriikide endine kümnevõistleja. Ta avalikustas 2010. aastatel oma transsoolisuse. 

## Lapsepõlv ja haridus

Caitlyn Marie Jenner oli sündides William Bruce Jenner. Tema vanemad on Esther Ruth ja William Hugh Jenner. Tema isa oli arborist. Tal on kaks õde, Lisa ja Pam. Tema vend Burt sai surma autoõnnetuses 30. novembril 1976. Lapsena diagnoositi Jenneril düsleksia. Ta õppis Sleepy Hollow' ja Newtowni keskkoolis. Lõpetas kooli 1968. aastal. 

## Isiklikku
Jenner oli abielus Chrystie Scottiga 1972–1981. Neil on kaks last, poeg Burton Jenner ja tütar Cassandra Marino (Jenner).

5. jaanuaril 1981 abiellus näitleja Linda Thompsoniga. Neil on kaks poega, Brandon Jenner ja Sam Brody Jenner. 1986. aasta veebruaris nad lahutasid abielu.

21. aprillil 1991 abiellus ta tõsielusarja staari Kris Jenneriga. Neil on kaks tütart, Kendall Jenner ja Kylie Jenner. Paar lõpetas kooselu 2013. aasta oktoobris, abielu lahutati 23. märtsil 2015.

Caitlyn Jenner avalikustas oma transsoolisuse 2015. aasta aprillis. Tema uus nimi kuulutati avalikult välja sama aasta juulis ning tema uut nime ja sugu tunnustati juriidiliselt sama aasta septembris. Aastatel 2015–2016 esines Jenner televisioonis tõsieluseriaali "I Am Cait" osas, mis keskendus tema soovahetusele. Soovahetusoperatsioon tehti talle 2017. aasta jaanuaris. Jennerit on nimetatud maailma kuulsaimaks transsooliseks inimeseks.

## Välislingid
Stalinodar

**Stalinodar** (vene keeles *Сталинодар*) on nimi, mis pakuti 1930.–1940. aastatel toimunud Venemaa pealinna ümberehituse käigus välja Moskva uueks nimeks, partei Jossif Stalini auks.

## Viited
Rustika (kirjastiil)

**Rustika** (ladina keeles *littera capitalis rustica*) on vanarooma kirjastiil, mis kujunes välja 4. sajandiks ruutkapitaalist. See on majuskelkiri, ruutkapitaalist kergem ja voolujoonelisem, mida kasutati papüürusel raamatute kirjutamisel. Esiletõstukirjana jõudis rustika ka keskaegsetesse illumineeritud pärgamentkäsikirjadesse, eelkõige Karolingide perioodil.

Kirjastiil sai nime rustika ('talupoeglik'), kuna seda vastandati "tsiviliseeritumale" ruutkapitaalile. Kirjastiili tähed on kitsamad, kokkusurutumad ja ümaramad.

## Kirjeldus
Rustika tähed sarnanevad tähekujude ülesehituse põhimõttelt ruutkapitaalile, ent on vähem jäigad ja rohkem kohandunud sule ja tindi kui kirjutusmaterjaliga. Tähed on külgsuunas kokku surutud ja saledad, selgelt oma laiusest palju kõrgemad; kõverjooni on enam kui ruutkapitaalis ja tähtede vähesed alapikendid ulatuvad baasjoonest allapoole.

Rustikas kirjutatud tekstides on üksikuid sõnu üksteisest eraldavad täpikujulised *punctus*-märgid , eemaldudes sellega *[[scriptio continua]]* tavast.

## Ajaloost
Rustikat kasutati 1. sajandist 9. sajandini, enim 4.–6. sajandil. pärast 5. sajandit hakkas rustika tekstikirjana oma tähtsust kaotama, ent ta säilis pealkirjade ja muude esile toodud tekstide kirjana untsiaalis tekstikirja kõrval.

Rustikas käsikirju on säilinud umbes viiskümmend; sealhulgas neli Vergiliuse teoste koopiat, tuntumad neist Vergilius Vaticanus ja Vergilius Romanus; üks koopia on Terentiuse teosest ja üks Prudentiuse teosest. Reeglina kasutati seda kirjastiili paganlike autorite teoste luksuslike koopiate kirjutamiseks; kristlikest autoritest on vaid kaks käsikirja Prudentiuse ja Seduliuse tekstidega.

## Viited

## Välislingid
Rustika. R. Maantoa kirjakursus Tartu Kõrgemas kunstikoolis
Airi Allvee

**Airi Allvee** (sündinud 2. veebruaril 1972 Rakveres) on eesti laulja.

Ta on lõpetanud 1987. aastal Kaiu 8-klassilise Kooli. 

Allvee on õppinud muusikat Rapla Lastemuusikakoolis ja lõpetanud 1992. aastal Georg Otsa nimelise Tallinna Muusikakooli *pop-jazz*-laulu erialal. Ta osales kahel korral Eesti Televisiooni saates "Kaks takti ette". Esimesel korral jäi ta žürii tähelepanuta, teisel korral, paar aastat hiljem, 1991. aastal võitis ta aga konkursi.

Airi Allvee on tuntud eeskätt bigbändi solistina, kuid on astunud üles ka väiksemates muusikakollektiivides. Tema stiil on klassikaline tantsumuusika, džäss, igihaljad palad. Ta on laulnud tausta Eurovisiooni lauluvõistlusel 1997. aastal Eestit esindanud "Keelatud maale" ning 2002. aastal Maltat esindanud Ira Loscole. Tal oli roll muusikalis "Billy Elliot" (2013). 

## Viited
Kissell

**Kissell** on puuviljadest, marjadest, mahlast, piimast või muust ainest koos tärklisega valmistatud magusroog. Olekult on kissell viskoosne kuni sültjas.

Kissell on pärit Kiievi-Venest.

## Vaata ka
* Eesti köök

## Viited
Haldja Kääri

**Haldja Kääri** (kuni 1947 **Haldja Sild**; 23. november 1921 – 30. mai 2008)  oli eesti arst (pediaater).

Õppis Tartu Linna V Algkoolis.  1938. aastal lõpetas ta Tartu III Progümnaasiumi *cum laude*.

Õppis 1942–1948 (lõpetas) Tartu Riikliku Ülikooli arstiteaduskonnas.

Aastatel 1952–1977 oli ta Tartu Kliinilise Lastehaigla peaarst. 

Juhani Püttsepp on kirjutanud Haldja Kääri märkmetele ja meenutustele tuginedes jutustusteraamatu "Doktor Haldja lood". 

## Tunnustus
*1969 Eesti NSV teeneline arst

## Publikatsioone
*Leida Keres, Haldja Kääri. Juhendeid lastearstile. Tallinn: Eesti Riiklik Kirjastus, 1962.

## Viited
Saami jalgpallikoondis

**Saami jalgpallikoondis** on saamide rahvuskoondis jalgpallis. Koondis pole FIFA ega UEFA liige ja seetõttu ei saa vastavatel turniiridel osaleda. Koondise peatreener on norrakas Isak Ole Hætta.

Koondise esimene mäng toimus juulis 1986, kui mängiti Ahvenamaa jalgpallikoondise vastu. Mängu võitis Ahvenamaa 4:2.

Koondis on neli korda mänginud ka Eesti jalgpallikoondise vastu:
*oktoobris 1990. Kaotati 0:2
*juunis 1991. Võideti 2:1
*juulis 1992. Kaotati 1:2
*7. augustil 1998. Mängiti viiki 0:0.
Kura (täpsustus)

**Kura** võib tähendada:

*Kura jõgi, jõgi Taga-Kaukaasias
*Kura jõgi, jõgi Venemaal

## Vaata ka
*Kura kurk ehk Irbe väin
*Kura laht, laht Läänemeres
*Kura poolsaar ehk Kuramaa, poolsaar Läti lääneosas
Balti psalteerium

**Balti psalteerium** on Läänemere idapoolsetes piirkondades levinud näppekeelpillide perekond. Siia kuuluvad läti *[[kokles]]*, leedu *[[kanklės]]*, liivi *[[kāndla]]*, eesti kannel, soome/karjala *[[kantele]]*, mari *[[kusle]]*, vene gusli ja saami harf (*[[harpu]]*).
Olgino

**Olgino** (vene keeles Ольгино) on kohanimi:
*Olgino on Olgina variantnimi, küla Ida-Viru maakonnas
*Olgino (Pihkva oblast)
*Olgino (Leningradi oblast)
*...

## Vaata ka
*Olgino kalmistu
*Olgino mõis
*Olgino pank
Montserrati mägi

**Montserrat** () on Barcelona lähedal Kataloonias, Hispaania territooriumil asuv paljutipuline mägi. Selle kõrgeim tipp on Sant Jeroni (1236&nbsp;m), teised kõrgemad on Montgrós (1120&nbsp;m), Cavall Bernat (1111&nbsp;m) ja Miranda de les Agulles (903&nbsp;m). Mägi on osa Serralada Prelitoral Catalana mäeahelikust.

*Montserrat* tähendab katalaani keeles sõna-sõnalt saehambulist mäge: *mont* 'mägi' + *serrat* 'sakiline, saehambuline'. See kirjeldab mäe kummalist välimust, aja jooksul erosiooni tõttu tekkinud arvutuid sõrmjaid roosakast settekivimist konglomeraadist kaljusid, mis eristuvad juba kaugelt ümbritsevast maastikust.

720 meetri kõrgusel asub 9. sajandi erakla kohale 1025. aastal rajatud benediktlaste klooster, mis on väga kuulus palverännakusihtkoht ja pühapaik, Montserrati Jumalaema kuju asukoht. Alates 1987. aastast on Montserrati mäel rahvuspark.

## Viited

## Välislingid
* Nädalaga näeb Barcelona päikese all mõndagi. Lõunaleht, 23.03.2017
* Blogipostitus reisist Montserrati mäele
* Montserrati rahvuspark turismiportaalis (inglise keeles)
* Päevareis Montserratile Barcelonast turismiportaalis (inglise keeles)